ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004184

ขอให้แก้ไขปัญหาบุคคลเร่ร่อนนั่งขอทาน บริเวณหน้าห้างสรรพสินค้าเทอร์มินอล 21 อโศก ถนนสุขุมวิท  เขตวัฒนา  จุดสังเกต อยู่ทางเข้ารถไฟฟ้า MRT สถานีสุขุมวิท เนื่องจากผู้ร้องแจ้งว่าวันที่ 31 มกราคม 2566 เวลาประมาณ 19.00-20.00 น. ผู้ร้องพบเห็นเด็กเร่ร่อนนั่งขอทานจำนวน 2 คน โดยบุคคลที่ 1 เป็นเพศชาย (ไม่ทราบชื่อ-นามสกุล) อายุประมาณ 6 ปี รูปร่างอ้วน ผิวคล้ำ และ บุคคลที่ 2 เป็นเพศหญิง (ไม่ทราบชื่อ-นามสกุล) อายุประมาณ 4 ปี รูปร่างผอม (ตัวเล็ก) ผิวคล้ำ และผู้ร้องแจ้งว่ามีบุคคลเพศหญิง (ไม่ทราบชื่อ-นามสกุล) อายุประมาณ 30 ปี และมีผ้าคลุมทั้งตัวคล้ายอิสลาม (บันทึกตามผู้ร้องแจ้ง) ซึ่งผู้ร้องแจ้งว่าไม่แน่ใจว่าบุคคลดังกล่าวเป็นมารดาของเด็กทั้งสองคนหรือเปล่า เพราะนั่งขอทานบริเวณเดียวกันแต่นั่งอยู่คนละจุดห่างกันประมาณ 5 เมตร ซึ่งผู้ร้องแจ้งว่าพบเห็นเด็กทั้งสองคนอุ้มสุนัขพันธุ์โกลเด้น รีทริฟ และ พันธุ์ไทย ซึ่งมีเชือกผูกที่คอสุนัข และผู้ร้องแจ้งว่าได้พูดคุยกับเด็กทั้งสองคนซึ่งผู้ร้องได้สอบถามเด็กทั้งสองคนว่า ทำไมทำแบบนี้ เด็กทั้งสองคนตอบว่า "ไม่เป็นไร" ซึ่งผู้ร้องแจ้งว่าภาษาที่เด็กพูดเหมือนไม่ใช่ภาษาไทย และผู้ร้องแจ้งว่าไม่ควรพาสุนัขมานั่งขอแทนแบบนี้เพราะเป็นการทารุณกรรมสัตว์ พบเห็นมาเป็นระยะเวลาประมาณ 2-3 วันแล้ว เบื้องต้นเคยแจ้งเรื่องไปยังมูลนิธิเดอะวอยซ์ (เสียงจากเรา) จึงประสงค์ให้ทางหน่วยงานที่เกี่ยวข้องดำเนินการตรวจสอบเด็กเร่ร่อนขอทาน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata